নারায়ণগঞ্জ লকডাউন - SOMOYERKONTHOSOR
১০:৫১ অপরাহ্ণ | মঙ্গলবার, এপ্রিল ৭, ২০২০ ঢাকা
সময়ের কণ্ঠস্বর ডেস্কঃ পরবর্তী নির্দেশ না দেয়া পর্যন্ত নারায়ণগঞ্জ জেলা সম্পূর্ণ লক ডাউন ঘোষণা করা হয়েছে। মঙ্গলবার( ৭ এপ্রিল) আন্তঃবাহিনী জনসংযোগ পরিদপ্তর(আইএসপিআর) এক সংবাদ বিজ্ঞপ্তিতে এই তথ্য জানিয়েছে।
আইএসপিআর জানায়, করোনাভাইরাস প্রতিরোধ কার্যক্রম জোরদার করার লক্ষ্যে ৮ এপ্রিল থেকে পরবর্তী নির্দেশ না দেওয়া পর্যন্ত নারায়ণগঞ্জ জেলাকে সম্পূর্ণরূপে অবরুদ্ধ ঘোষণা করা হলো। তবে জরুরি পরিষেবা যেমন চিকিৎসা, খাদ্য দ্রব্য সরবরাহ এর আওতা বহির্ভূত থাকবে।
বেসামরিক প্রশাসন, সশস্ত্র বাহিনী ও আইনশৃঙ্খলা বাহিনী স্থানীয় জনপ্রতিনিধিদের সঙ্গে সমন্বয়ের মাধ্যমে সম্মিলিতভাবে এ দায়িত্ব পালন করবে বলে জানায় আইএসপিআর।
এছাড়া আজকেও নারায়ণগঞ্জে ১৫ জন করোনায় আক্রান্ত রোগী শনাক্ত করা হয়েছে বলে জানিয়েছে আইইডিসিআর।
গণপরিবহন বন্ধ, ফেরি ঘাটে ঘরমুখো মানুষের ভিড়